  Виталий Пронин Котькуд ар Удмурт Республикаысь Нациосын ужан политикая министерство шаермылэн кудаз ке ёросаз ортчытэ Вӧй келян шулдыръяськонэз. Туэ со радъяськоз  2-тӥ южтолэзе (март) Дэри черкогуртын. Шор площадьын ужалоз 2 сцена: администрацилэн юртэз котырын но лулчеберетъя «Центральный» огазеяськон вӧзын.  Та бадӟым ужрадэ ӧтемын Удмурт Элькунлэсь Тӧроезлэсь ужзэ быдэсъясь А.В. Соловьёв, шаерысьтымы Кун Кенешлэн Тӧроез В.П. Невоструев, министръёс, муниципал кылдытэтъёслэн йыръёссы но уно мукет.  Лыктэм куноосты витё тунсыкоесь шудонъёс, шулдыресь кырӟан-эктонъёс, пӧсь чай, ческыт табань, тыл вамен тэтчан, мунё тупатонъя мастер-классъёс. Котькуд ёрос вуттоз аслэсьтыз выль кензэ, соос куспын вожвылъяськон радъяськоз.Праздниклэн программаез:09.30 – Куно пумитан; 11.00 – Праздникез усьтон; 11.30 – «Масленичные смотрины» театр возьматон; 15.00 – Куро сульдэрез ӝуатон; 16.00 – Куно келян.            Ватсаса тодэт басьтыны луэ таӵе телефонъя: 8(3412) 63-10-55 – Удмурт Элькунысь ӟуч лулчеберетъя огазеяськон; 8 (3412) 62-13-91 – Дэри ёрос муниципал кылдытэтлэн администрациез. Наталья Седова Туспуктэм: sky-radio.fm Теги: праздник ужрад  